Hepatite B

Hepatite B es un maladia que es causate per le virus HBV. Post le infection, le virus se concentra quasi totalmente in le cellulas del ficato, ubi illo se reproduce. Le HBV es resistente, arriva a superviver per 7 dies in le ambiente externe in conditiones normal. In le majoritate del casos, le fase initial del maladia (acute) passa imperceptibile. Post iste phase, 1 a 5% remane con hepatitis chronic, potente disveloppar cirrose e cancere in le ficato. 

Le hepatite B es transmitite per le sanguine. Tunc, le formas plus commun de transmission es: transfusion sanguinee, uso commun de syringas, relationes sexual sin le uso de preservativo, etc. Le maladia non es transmitite per cocleares, plattos, bessos, imbraciamentos o quelque altere forma de activitate que non ha contacto con sanguine. 

Le symptomas del hepatite acute es: mal-star, dolor de capite, febre e carentia de appetite. Le casos chronic es plus grave. Le maladia pote provocar grattamento per le corpore, icteritia (coloration jalne del corpore), feces clar e urina obscur. Le portatores de hepatitis chronic ha un risco major de disveloppar cirrose e cancere de ficato. 

Le diagnose del maladia es facite primarimente per examinationes del sanguine pro verificar le existentia del virus. Le hepatitis acute, in le majoritate del vices, non require tratamento. In le casos cronic, le mesme es necessari, pro evitar le evolution del maladia. Lamivudina e Interferon es les medicamentos plus utilisate in iste sentido. 

Le principal forma de prevention es le vaccination. Illo debe esser facite in omnes les neonate, jam in le prime mense de vita, infantes e adolescente de usque 18 annos de etate. In le adultos, le vaccina es reccomendate pro illes personas que evade alto risco de contamination: laboratores del area de sanitate, homosexuales, usatores de drogas, etc.

On sape que plus de 2 billions de personas in le mundo integre jam ha habite contacto con le virus del hepatitis B. 50 millions de nove casos surge cata anno.

Categoria:Hepatite viral